|  |  |  |
| --- | --- | --- |
|  |  | Belenus Szoftver Rendszer  Rendszeradminisztrátori dokumentáció  1.0-ás verzió |

Tartalomjegyzék

[Általános információk 3](#_Toc380352237)

[A Belenus Szoftver Rendszer 3](#_Toc380352238)

[Megjegyzések, jelölések 3](#_Toc380352239)

[Alkalmazás telepítése 4](#_Toc380352240)

[Kezdő képernyő, nyelv választás 4](#_Toc380352241)

[Telepítési folyamat kiválasztása 5](#_Toc380352242)

[Összetevők kiválasztása 6](#_Toc380352243)

[Adatbázis kezelő telepítése 7](#_Toc380352244)

[Microsoft VC Redistributable package 8](#_Toc380352245)

[WAMP szerver 8](#_Toc380352246)

[SQL kapcsolat inicializálása 13](#_Toc380352247)

[Hardver kapcsolat beállítása 14](#_Toc380352248)

[Telepítési célkönyvtár 15](#_Toc380352249)

[Telepítés 16](#_Toc380352250)

[Alkalmazás beállítása 18](#_Toc380352251)

[Általános beállítások 19](#_Toc380352252)

[Gépek működésének beállítása 20](#_Toc380352253)

[Géptípusok beállítása 21](#_Toc380352254)

[Új géptípus létrehozása 22](#_Toc380352255)

[Géptípus módosítása 22](#_Toc380352256)

[Géptípus törlése 22](#_Toc380352257)

[Gépállapotok beállítása 23](#_Toc380352258)

[Új gépállapot létrehozása 24](#_Toc380352259)

[Meglévő gépállapot módosítása 26](#_Toc380352260)

[Gépállapot törlése 26](#_Toc380352261)

[Gépek, panelok beállítása 27](#_Toc380352262)

[Hardver modulok beállítása 28](#_Toc380352263)

[Alkalmazás aktiválása 29](#_Toc380352264)

[Megjegyzések 33](#_Toc380352265)

[Elérhetőség 33](#_Toc380352266)

# Általános információk

## A Belenus Szoftver Rendszer

A ***Belenus Szoftver Rendszer*** (*továbbiakban Belenus*) alkalmazás a KiwiSun Franchise hálózat megbízásából a korábbi ***Szolárium Vezérlő*** alkalmazás kiváltására készült.

A ***Belenus*** alkalmazás tartalmazza mindazon funkciókat, melyek a ***Szolárium Vezérlő*** alkalmazás részei voltak és ezen túl rendelkezik több, új funkcióval is. A ***Belenus*** alkalmazás adatbiztonság szempontjából is többet nyújt elődjénél. A modernebb adatkezelő rendszer segítségével lényegesen biztonságosabb, jobb lett a szalonok működtetéséhez szükséges adatok tárolása és elérhetősége.

A ***Belenus*** alkalmazásról naprakész információk a <http://belenus.pagonymedia.hu> oldalon találhatóak meg.

## Megjegyzések, jelölések

Ezen dokumentáció a ***Belenus*** alkalmazás rendszer adminisztrátorainak készült. A dokumentáció megértéséhez és a ***Belenus*** alkalmazás használatához alapfokú számítástechnikai ismeretekre és a KiwiSun szolárium gépek teljes körű ismeretére van szükség.

A dokumentáció szigorúan csak a ***Belenus*** alkalmazás rendszerbeállításával kapcsolatos ismeretanyagra koncentrál. A ***Belenus*** alkalmazás napi szintű használatával a ***Felhasználói útmutató*** foglalkozik.

A dokumentációban az alábbi kép mellett speciális információk, utasítások találhatóak.


|  |  |
| --- | --- |
|  | Figyelmeztetés. Egy adott tevékenységgel, programrésszel kapcsolatos megjegyzés, amely fontos plusz információkat tartalmaz. |

# Alkalmazás telepítése

A ***Belenus*** telepítéséhez helyezze be a CD/DVD meghajtóba a telepítő CD-t és a telepítő alkalmazás automatikusan elindul. Amennyiben nem indulna el, vagy a telepítő szoftver USB meghajtón van, keresse meg a ***Setup.exe*** alkalmazást és indítsa el azt.

## Kezdő képernyő, nyelv választás

A telepítő program indításakor az alábbi ablak jelenik meg.




Kezdő képernyő

A telepítő alkalmazás jelenleg Magyar és Angol nyelven érhető el. A telepítés során választott nyelv lesz az alapértelmezett a ***Belenus*** program indításakor. Ez a későbbiekben szabadon megváltoztatható.

Kattintson a ***Következő*** gombra a folytatáshoz.

## Telepítési folyamat kiválasztása

Telepítéskor, első alkalommal értelemszerűen csak a ***Telepítés***t lehet kiválasztani. A program frissítésének illetve eltávolításának ismertetése másik fejezetben található.




Folyamat választás

Kattintson a ***Következő*** gombra a folytatáshoz.

## Összetevők kiválasztása

A telepítés során ki kell választani, hogy mely összetevőket akarja telepíteni.



Összetevő választás


A telepítés során – ha nem *Demó* változatot telepít – az összes összetevőre szükség van.

Demó változat telepítésekor a ***Hardver kapcsolat*** összetevőt nem kell telepíteni, a ***Statisztika megjelenítő alkalmazás*** összetevő telepítése nem szükséges.

Kattintson a ***Következő*** gombra a folytatáshoz.

## Adatbázis kezelő telepítése

A program SQL alapú adatbázissal rendelkezik. Az ezt kezelő alkalmazás része a WAMP szerver rendszernek. Ennek telepítése elengedhetetlen a program megfelelő működéséhez.




Adatbázis kezelő telepítése

Az adatbázis kezelő telepítésének megkezdéséhez kattintson a ***Wamp adatbázis szerver telepítése*** gombra.

### Microsoft VC Redistributable package


Az adatbázis kezelő telepítéséhez először a Microsoft Visual C Redistributable csomag telepítésére van szükség. A csomag telepítéséhez kattintson a ***Next*** gombra annyiszor, amennyiszer szükséges, majd a végén a ***Finish*** gombra. Ezután kezdődik magának az adatbázis kezelőnek a telepítése.

### WAMP szerver




Kezdő képernyő

Kattintson a ***Next*** gombra a folytatáshoz.




License Agreement

Kattintson az ***I accept the agreement*** szövegre, majd a ***Next*** gombra.




Destination Location

Válassza ki, hogy hova kerüljön az adatbázis kezelő rendszer (*a célkönyvtár alapértelmezett esetben* ***c:\wamp*** *melyet ajánlott nem megváltoztatni*), majd kattintson a ***Next*** gombra.




Additional Tasks

Amennyiben szeretne indító ikonokat, kattintson a szövegek mellett található négyzetekre, majd kattintson a ***Next*** gombra.




Install

Kattintson az ***Install*** gombra.




Installing

Várja meg, amíg a telepítő elvégzi az állományok másolását.




Default browser

Kattintson a ***Megnyitás*** gombra.




Wampserver homepage

Kattinson a ***Nem*** gombra.



PHP mail parameters

Kattinson a ***Next*** gombra.




Finishing

Hagyja a ***Launch Wampserver 2 now*** felirat mellett lévő négyzetben a pipát, majd kattintson a ***Finish*** gombra.

## SQL kapcsolat inicializálása

Annak érdekében, hogy az adatbázis kezelő védve legyen illetéktelen beavatkozástól, adminisztrátori jelszót kell megadni. Az alapértelmezett jelszó megtekinthető a ***Jelszó mutatása*** szövegre (*vagy a mellette lévő négyzetre*) kattintva.




SQL kapcsolat inicializálása

Kattintson a ***Következő*** gombra.

## Hardver kapcsolat beállítása


A hardver kapcsolat beállításánál meg kell adni a kommunikációs csatorna sorszámát a legördülő listából kiválasztva, majd a ***Hardver kapcsolat ellenőrzése*** gombra kell kattintani.



Hardver kapcsolat

A folytatáshoz kattintson a ***Következő*** gombra.

Amennyiben *Demó* alkalmazást telepít, a következő dialógus ablak ugrik fel.




Demó telepítés

A folytatáshoz kattintson az ***OK*** gombra.

## Telepítési célkönyvtár

A program alapértelmezett célkönyvtára ***c:\Program Files\Belenus*** melyet ajánlott nem megváltoztatni.




Telepítési könyvtár

Válassza ki a telepítési célkönyvtárat, majd a folytatáshoz kattintson a ***Következő*** gombra.


## Telepítés

Várja meg, amíg a telepítési folyamat befejeződik.



Telepítés

Végezetül kattintson a ***Kilépés*** gombra.




Befejezés

# Alkalmazás beállítása

Az alkalmazás megfelelő beállításához a program telepítése után a Rendszer Adminisztrátornak kell elindítania az alkalmazást és neki kell bejelentkezni először.


A fő ablak megjelenésekor a felhasználói bejelentkező résznél a lenyíló ablakban keresse meg a ***system (KiwiSun Adminisztrátor)*** felhasználót és a ***Jelszó*** mezőbe gépelje be a megfelelő jelszót.

|  |  |
| --- | --- |
|  | A rendszer adminisztrátori jelszó kiemelt jogosultsággal bír, melyekkel olyan beállítási lehetőségeket lehet elérni, melyek nem megfelelő használata súlyos adatvesztést, vagy a program működésének ellehetetlenülését okozhatja.  Soha ne adja ki harmadik személynek a rendszer adminisztrátori jelszót! |



Program első indítása, Rendszer Adminisztrátor bejelentkezés

A bejelentkezéskor egy üzenet ablak ugrik fel




Üzenet ablak

Kattinson az ***OK*** gombra a folytatáshoz.


## Általános beállítások

A szalonban működő gépek számától függően egy oszlopban helyezkednek el alapértelmezett esetben a gépeket szimbolizáló panelok. Első lépésként érdemes a ***Felhasználói útmutató*** dokumentáció alapján leírtak szerint beállítani a program megjelenítését és a nyomkövetési szinteket.

(***Program beállítások*** *fejezet ->* ***Általános beállítások*** *és* ***Megjelenés beállítások*** *alfejezetek*)



Általános beállítások



Megjelenési beállítások

## Gépek működésének beállítása

Ahhoz, hogy az egyes gépek megfelelő módon működjenek, meg kell adni, hogy az egyes gépek milyen géptípushoz tartoznak és az egyes géptípusok milyen állapotokon mennek keresztül a működésük során.

Géptípus alapján különböztetjük meg például a normál szolárium gépeket az infraszolárium gépektől. Bár különböznek, az álló és fekvő gépek működése ugyanolyan, ezért azok egy géptípushoz tartoznak.


Ahhoz, hogy a szalonban lévő gépek megfelelő módon működjenek, elsőként be kell állítani a géptípusokat, majd utána a gépállapotokat.

### Géptípusok beállítása

A programban rögzített gép típusok határozzák meg, a fő képernyőn szereplő és a hozzájuk kötött, szalonban elhelyezkedő gépek működését.

A géptípusok beállításához kattintson a ***Szerkesztés*** menü ***Adminisztrátor*** almenüjének ***Gép típusok …*** menüpontjára.


|  |  |
| --- | --- |
|  | A program rendelkezik két alapértelmezett géptípussal. Ezek nevét normál adminisztrátori jogosultsággal meg lehet változtatni, de a géptípusokkal kapcsolatos egyéb tevékenységek (*létrehozás, törlés*) csak rendszeradminisztrátori jogosultsággal lehetséges. |



Gép típusok

#### Új géptípus létrehozása

Új gép típus létrehozásához kattintson az ***Új*** gombra.




Új géptípus

A megjelenő ablakban adja meg a géptípus nevét, majd kattintson az ***OK*** gombra.

#### Géptípus módosítása

Meglévő gép típus módosításához kattintson a ***Szerkesztés*** gombra.




Géptípus módosítása

A megjelenő ablakban változtassa meg a géptípus nevét, majd kattintson az ***OK*** gombra.

#### Géptípus törlése

Meglévő gép típus törléséhez kattintson a típus nevét tartalmazó sorra, majd kattintson a ***Törlés*** gombra.



Géptípus törlésének megerősítése

Ha biztos a törlésben, kattintson az ***Igen*** gombra.


|  |  |
| --- | --- |
|  | Csak olyan géptípust lehet törölni, amelyikhez még nincs társítva gép. Amennyiben valamelyik gépnél be van állítva az adott géptípus, a géptípust nem lehet törölni.    Ebben az esetben először az összes kapcsolt gépnél kell másik géptípust választani, majd ezután lehet törölni a géptípust. |

### Gépállapotok beállítása

A programban rögzített gép állapotok határozzák meg a különböző géptípusok működését. Egy adott gép típus működése adott számú gépállapot egymás után következő végrehajtásával egyezik meg. A program és a hozzá kapcsolt gépek működése szempontjából ezért kiemelkedő fontosságú, hogy a gépállapotok szabályszerűen legyenek beállítva.

A gépállapotok kezeléséhez kattintson a ***Szerkesztés*** menü ***Adminisztrátor*** almenüjének ***Gép állapotok …*** menüpontjára.

|  |  |
| --- | --- |
|  | A program által tárolt gépállapotok adatainak egy részét meg lehet változtatni, de a gépállapotokkal kapcsolatos egyéb tevékenységek (*létrehozás, törlés*) csak rendszeradminisztrátori jogosultsággal lehetséges. |




Gépállapotok

Egy géptípushoz több gépállapot tartozhat, de minimum kettő gépállapotot kötelező rendelni a géptípushoz. Ezek az ***alap állapot*** és a ***kezelés állapot***. Minden gép, induláskor, ***alap állapot***ban van. Indításakor pedig – *ha nincs más állapot megadva* – ***kezelés állapotba*** kerül át. ***Kezelés állapot***ban tud működni a gép, míg ***alap állapot***ban nem „csinál” semmit.

#### Új gépállapot létrehozása

Új gép állapot létrehozásához kattintson az ***Új*** gombra.



Új gépállapot

Egy gépállapotnak kétféle adata van. Az egyik adatfajta az azonosítására szolgál, míg a másik a működését írja le.

##### Gép azonosító adatok

Az azonosítást szolgáló adatok a ***Cím*** és a ***Géptípus***. A cím az a szöveg, ami adott gépeknél a gépeket szimbolizáló panelon legfelül megjelenik. A géptípus pedig az a csoport, amihez majd az adott gépállapot tartozni fog.

A ***Cím*** megadásához kattintson a szöveg melletti mezőre és gépelje be a kívánt állapot megnevezést.

A ***Géptípus*** megadásához kattintson a szöveg melletti lenyíló lista gombjára és válassza ki a kívánt géptípust.

##### Gépek működését leíró adatok

A ***Sorrend*** határozza meg, hogy az adott típusú gép az adott gépállapotokat milyen sorrendben hajtja végre. Értelemszerűen a sorrendben első csak az ***alap állapot*** lehet. Ezután szabadon variálhatóak a gépállapotok. Figyeljen arra, hogy a sorrend értéke megfelelő legyen. Adott géptípushoz két különböző gépállapotnak nem lehet ugyanaz a sorrendjét meghatározó száma. Egy adott géptípushoz tartozó gépállapotok sorrend értéke egyesével növekedő kell legyen.

A gépállapot ***Hossz*** értéke azt határozza meg, hogy az adott állapot mennyi ideig tartson, mennyi idő után lépjen a gép automatikusan a következő állapotba. Két esetben nem számít, hogy a ***Hossz*** értéke mennyi: ***alap állapot***ban és ***kezelés állapot***ban. Mivel a gép akkor van ***alap állapot***ban, amikor „nem működik”, ezért értelmezhetetlen a működési idő. A ***kezelés állapot*** működési idejét pedig az fogja meghatározni, hogy a szalonba érkező vendég mennyi géphasználatot fizetett ki.


A gépállapot működését a ***Működési parancs*** határozza meg. Ez az, ami alapján a program kommunikál a tényleges gépeket vezérlő hardver eszközzel. A különböző működési parancsok a gépeket különbözőképpen vezérlik.

A ***Működési parancs*** a következő értékeket veheti fel:

* Alap állapot
* Előkészítés
* Szaunázás
* Kezelés
* Utóhűtés
* Várakozás

Míg az ***alap állapot***, az ***Előkészítés*** és a ***Várakozás*** esetében a gépek nincsenek közvetlenül vezérelve, a többi esetben a kiadott parancsok a gépet vezérlő hardver reléit kapcsolják.

Az egyes gépállapotok akkor váltják egymást, amikor a ***Hossz*** értékben megadott időintervallum letelik. Ez felülírható, ha az ***Átugorható a következő státuszra*** szöveg mellet lévő négyzetre kattint.




Gépállapot átugrása

Az így elérhetővé váló lenyíló lista ablakból kell kiválasztani, hogy milyen jogosultsági szinttel rendelkező felhasználó tudja majd az adott gépállapotból átugrani a következő gépállapotba.

Ha minden adatot megadott, kattintson az ***Ok*** gombra az új gépállapot létrehozásához.

#### Meglévő gépállapot módosítása

Meglévő gép állapot módosításához kattintson a gép állapot nevét tartalmazó sorra, majd kattintson a ***Szerkesztés*** gombra.




Gépállapot módosítása

A gépállapot módosításánál ugyanazokat az adatokat kell megadni, mint új gépállapot esetén.

#### Gépállapot törlése

Meglévő gép állapot törléséhez kattintson a gép állapot nevét tartalmazó sorra, majd kattintson a ***Törlés*** gombra.



Törlés megerősítése

|  |  |
| --- | --- |
|  | Nagyon fontos, hogy az adott géptípusokhoz tartozó gépállapotok rendezetten kövessék egymást és a megfelelő beállításokkal rendelkezzenek. Ha a gépállapotok sorrendje, vagy a működési parancsok nincsenek jól megadva, a program illetve a gépek működése nem lesz megfelelő és adott esetben biztonságos sem. |

## Gépek, panelok beállítása


A programban rögzített gépek, az azokat a fő ablakban reprezentáló panelok a KiwiSun szalonban található szolárium és egyéb gépek virtuális megfelelői. A gépek megfelelő beállítása elengedhetetlen feltétele az alkalmazás megfelelő és korrekt működésének és a szalon működtetésének.

A gép beállítások kezeléséhez kattintson az eszköztáron az ***Aktuális gép beállításainak szerkesztése*** gombra



Aktuális gép beállításainak szerkesztése gomb

vagy a ***Szerkesztés*** menü ***Adminisztrátor*** almenüjének ***Gép beállítások …*** menüpontjára.



Gép beállítás ablak

Elsőként a gép típusát kell meghatározni. A gép típusa dönti el, hogy a gép, használatakor, milyen állapotokon halad át. A típus kiválasztásához kattintson a ***Típus*** szöveg melletti lenyíló listára és válassza ki a megfelelő géptípust.

Ezután meg kell adni, hogy az adott gépnek mennyi az aktuális üzemórája. Kattintson az ***Üzemóra (óó:pp:mp)*** szöveg mellett található mezőkre és adja meg az üzemórát (*az első mezőbe az óra értéket, a második mezőbe a perc értéket, a harmadik mezőbe pedig a másodperc értéket kell beírni*).


Végül meg kell adnia maximum üzemórát (*azaz azt az idő intervallumot, aminek az elérése után a gépben csövet kell cserélni*). A maximális üzemóra megadásához kattintson a ***Maximum üzemóra (óra)*** szöveg melletti mezőre és adja meg a megfelelő értéket.

A beállítások elmentéséhez kattintson a ***Mentés*** gombra.

# Hardver modulok beállítása

A program és a gépek megfelelő működéséhez össze kell kapcsolni a gépeket és a gépeket szimbolizáló panelokat.


Kattintson a ***Kellékek*** menü ***Hardver teszt*** menüpontjára.



Hardver beállítások

# Alkalmazás aktiválása

A program aktiválásának megkezdéséhez kattintson ***Szerkesztés*** menü ***Adminisztrátor*** almenüjének ***Liszensz kulcs érvényesítése …*** menüpontjára.




Liszensz érvényesítés

Írja be a ***Liszensz kulcs*** mezőbe a program telepítő CD-jén található ***SERIAL NUMBER*** szó mellett található liszensz kulcsot.


|  |  |
| --- | --- |
|  | A liszensz kulcs helyes formátuma: **BLNSXX\_AAAAAA** ahol **XX** egy kétjegyű szám, **AAAAAA** pedig egy 6 karakterből álló, csak az angol ábécé betűit tartalmazó szöveg. |

A folytatáshoz kattintson az ***Aktiválás*** gombra.




Információ

A felbukkanó információs ablakon a folytatáshoz kattintson az ***OK*** gombra. Az ablakban az ***Aktiváló kód*** mezőben megjelenik a program aktiváláshoz szükséges 8 jegyű kód.




Aktiváló kód

Az ***Aktiváló kód***ot juttassa el a program készítőjéhez e-mail-ben, vagy SMS-ben. Erre válaszul érkezni fog egy 6 jegyű érvényesítő kód.




Érvényesítő kód

Írja be a program készítőjétől kapott érvényesítő kódot, majd kattintson az ***Érvényesítés*** gombra. Amennyiben helyes kódokat adott meg, az aktiválás sikeresen befejeződött.



Sikeres program aktiválás


Az aktiválást követően meg kell adni, hogy a programot a Franchise partner meddig használhatja. Az ***Érvényesség lejárta*** mezőben adja meg a Franchise szerződés lejárati dátumát, majd kattintson az ***Alkalmazás érvényesítése*** gombra.



Alkalmazás érvényesítése


Az alkalmazás érvényességének idejét a későbbiekben bármikor meg lehet változtatni rendszer adminisztrátori jogosultsággal.

Végezetül a befejezéshez kattintson a ***Rendben*** gombra. Az ablak bezárása után a következő dialógus ablak jelenik meg.



Felhasználók átkötése


Kattintson az ***Igen*** gombra, amennyiben a liszensz kulcs sikeresen aktiválva lett. A dialógus ablak bezárása után egy újabb dialógus ablak ugrik elő.



Stúdió kiegészítő adatai

Amennyiben meg akarja adni az adatokat, kattintson az ***Igen*** gombra. Amennyiben nem akar foglalkozni a kiegészítő adatokkal, kattintson a ***Nem*** gombra.

A kiegészítő adatok jelenleg csak tájékoztató jellegűek, megadásuk nem kötelező.



Kiegészítő adatok

# Megjegyzések

Az előzőekben leírt lépésekkel a program rendszeradminisztrátori beállítása teljes körűen elvégezhető.

## Kapcsolat

Amennyiben bármilyen kérdés merül fel, kérjük lépjen kapcsolatba a ***Belenus*** fejlesztőjével.

E-mail: [belenus@pagonymedia.hu](mailto:belenus@pagonymedia.hu)

Telefon: +36 70 … (*reggel 8 órától este 8 óráig hívható csak számkijelzéssel ellátott telefonról*)

Amennyiben a kapcsolatfelvétel nem sikerül azonnal, küldjön rövid szöveges üzenetet a megadott telefonszámra.