KiwiSun – Gibbig projekt

# Általános ismertető

A projekt célja, hogy a KiwiSun franchise rendszerében működő Szolárium szalonok a Gibbig rendszerét felhasználva a vendégeket, vásárlókat tájékoztatni tudják a nekik eladott bérletek adatairól (*érvényesség, felhasználható egységek száma stb*.) illetve ezt kiegészítve egyéb marketing célokat is meg tudjanak valósítani.

# Fogalmak, definíciók

|  |  |
| --- | --- |
| **Belenus** | A KiwiSun franchise rendszerében működő Szolárium szalonok számítógépén futó alkalmazás, mely felelős a szalon szolárium gépeinek működtetéséért, illetve a szalon működéséhez szükséges adatok (*ideértve a vendégek és az általuk vásárolt bérletek adatait*) kezeléséért. |
| **Gibbig** | Kliens-szerver alkalmazás rendszer, mely egy web-es szerver részből, illetve asztali (*böngészőben futó?*) és okostelefonokon működő kliens részből áll össze. |
| **KiwiSun szalon** | KiwiSun franchise partner szolárium stúdió esetenként kiegészítve egyéb szolgáltatásokkal (*Speed fitness, Flabelos stb.*) |
| **Belenus liszensz** | ***KiwiSun szalon***ban működő ***Belenus*** alkalmazás egyedi azonosítója (*liszensz kulcsa*) |
| **KiwiSun bérlet** | A ***KiwiSun szalon***jaiban felhasználható, adott mennyiségű ***egység***eket tartalmazó, egyedi azonosítóval (*vonalkód*) rendelkező kártya. Amennyiben a vendég bérletet vásárol, a bérlet ***egység***ekkel kerül feltöltésre. A különböző ***bérlettípus***ok különböző számú (*esetenként különböző egységidejű, illetve érvényességű*) egységeket tartalmaznak. |
| **Bérlettípus** | A bérlettípus meghatározza, hogy a különböző bérletek eladásukkor milyen érvényességi idővel, mennyi ***egység***gel rendelkezzenek. |
| **Egység** | A ***KiwiSun szalon***ban működő gépeket megadott időegységenként (*jellemzően egy egység 7 percet jelent*) lehet használni. |
| **Partner** | A ***KiwiSun szalon*** virtuális megfelelője. A ***Gibbig*** rendszerében egyedi azonosítóval rendelkezik, mely kiegészül, illetve összekapcsolódik a ***KiwiSun szalon*** ***Belenus liszensz***ével. |
| **Kampány** | A ***bérlettípus*** megfelelője a ***Gibbig*** rendszerében. |
| **Kampányfüzet** | A ***KiwiSun bérlet*** megfelelője a ***Gibbig*** rendszerében. |

# Részletes ismertető

A KiwiSun franchise jelenlegi rendszerében a bérletek papír alapúak, a bérlet ***egység***ek felhasználását a bérletből levágott kis darabok jelentették. A bevezetésre kerülő modernebb plasztik kártyás bérletek esetében viszont nincs mód arra, hogy kézzelfogható módon jelezzünk a bérlet tulajdonosának a még felhasználható ***egység***ek számáról, illetve a ***bérlet*** érvényességi idejéről. Erre adna megoldást a ***Gibbig*** rendszere.

A rendszer működése során a ***Belenus*** és a ***Gibbig*** rendszere online kapcsolatban áll egymással, mely során a ***Belenus*** a saját rendszerében tárolt ***bérlet***ek adatait szükség szerint (*amikor az adatok módosulnak*) szinkronizálja a ***Gibbig***-el. A ***KiwiSun szalon***ok vendégei az okostelefonjukra telepített ***Gibbig*** alkalmazás segítségével bármikor informálódhatnak a ***bérlet***ük aktuális adatairól.

A ***Belenus – Gibbig*** kapcsolatot egy https alapú biztonságos authentikációs rendszer, míg a vendégeket a ***Gibbig*** alkalmazás e-mail cím / jelszó alapú rendszer védi az illetéktelen felhasználásoktól.

# A rendszer működése

## Szolgáltatói oldal

A ***KiwiSun szalon*** a ***Gibbig*** adminisztrációs felületének segítségével regisztrál a ***Gibbig*** rendszerében. A regisztráció feltétele az érvényes ***Belenus liszensz,*** melyet a KiwiSun franchise tulajdonos tölt fel előzetesen a ***Gibbig*** rendszerébe. A ***Gibbig*** rendszere csak a KiwiSun franchise által regisztrált ***partner***ekkel kommunikál. A ***Gibbig*** rendszerében tehát két lépésben történik a regisztrációs folyamat:

1. lépés KiwiSun franchise tulajdonos regisztrálja a ***Belenus liszenszt***
2. lépés ***KiwiSun szalon*** a ***Belenus liszensz*** és egy jelszó megadásával érvényesíti a regisztrációját

A ***partner*** regisztráció után a ***KiwiSun szalon*** a ***Gibbig*** adminisztrációs felületének segítségével beállítja a profilját (*egyedi háttérképek, reklámok stb.*) és regisztrálja a szalonban használatos ***bérlettípusokat***.

Ezután a ***Belenus*** alkalmazásban aktiválja a ***Gibbig*** kapcsolatot a korábban megadott jelszó segítségével.

Innentől a ***Belenus*** és a ***Gibbig*** rendszere automatikusan kezeli le a megfelelő események (*bérlet eladás, bérlet feltöltés, bérlet csere, bérlet használat stb.*) során szükséges lépéseket.

## Felhasználói oldal

A ***KiwiSun szalon***ba betérő vendéget a személyzet és/vagy kihelyezett reklámok tájékoztatják a ***Gibbig*** rendszerről. Ezután a vendég letölti a ***Gibbig*** alkalmazását és regisztrálja magát. ***Bérlet*** vásárláskor a vendég megkapja a vonalkóddal ellátott ***bérlet***ét, aminek vonalkódját a ***Gibbig*** alkalmazás segítségével beolvassa és ezzel saját magához köti.

Innentől a ***Belenus*** és a ***Gibbig*** rendszere automatikusan frissíti a vendéghez kötött bérlet adatait, melyet a vendég bármikor lekérdezhet, ellenőrizhet.

## Események, beavatkozások

A rendszer megfelelő működése érdekében a ***partner***nek érvényes ***Belenus liszensz***el kell rendelkeznie és regisztrálva kell lennie a ***Gibbig*** szerverén. A rendszert használó vendég okostelefonján telepítve kell lennie a ***Gibbig*** alkalmazásának és a vendégnek érvényes regisztrációval kell rendelkeznie.

|  |  |  |
| --- | --- | --- |
| **Esemény** | **Beavatkozás** | |
| **Belenus alkalmazás** | **Gibbig rendszer** |
| Új bérlettípus felvétele | Bérlettípus adatainak kezelése és a Gibbig rendszerében történő regisztrációs üzenet elküldése | Bérlettípus (*kampány*) regisztrációja |
| Bérlettípus módosítása | Bérlettípus adatainak kezelése és szükség esetén adatfrissítő üzenet elküldése a Gibbig rendszer felé | Bérlettípus adatainak frissítése |
| Bérlettípus törlése | Bérlettípus törlése és a törlő üzenet elküldése a Gibbig rendszer felé | Bérlettípus törlése |
| Bérlet eladása | Szükség esetén vendég adatok rögzítése a rendszerben. Bérlet vonalkód rögzítése a rendszerben, bérlet eladása és vendéghez kötése. Bérlet regisztráció üzenet elküldése a Gibbig rendszer felé | Bérlet (*kampányfüzet*) regisztrációja, szükség esetén regisztrált felhasználóhoz kötése. |
| Bérlet feltöltése | Bérlet adatok módosítása, új bérlet egységek bérlethez kötése. Adatmódosító üzenet elküldése a Gibbig rendszer felé. | Bérlet és bérletegység adatok módosítása. |
| Bérlet cseréje | Bérlet adatok átmásolása egy új vonalkóddal rendelkező bérletbe. Régi bérlet törlés üzenet, illetve új bérlet regisztráció üzenet elküldése a Gibbig rendszer felé | Régi bérlet törlése, új bérlet regisztrációja a régi bérlet tulajdonosához kötésével. |
| Bérlethez társbérlet csatolása | Bérlet egységek megosztása a fő bérlet és a társbérlet között. Csatolás üzenet elküldése a Gibbig rendszer felé. | Új bérlet regisztrációja már létező bérlet adatainak átmásolásával és szükség esetén regisztrált felhasználóhoz kötése. |
| Bérlet használat | Bérlet használat lekezelése. Bérlet használat üzenet elküldése a Gibbig rendszer felé (*amennyiben csatolt bérlet használata történt, annyi üzenet kerül elküldésre, ahány bérlet össze van kapcsolva*) | Bérlet használat lekezelése. |
| Bérlet érvényességének lejárata | Bérlet inaktívvá tétele |  |

# Rendszeradatok

A ***Belenus*** alkalmazás adatbázisa a ***Belenus-Gibbig*** rendszer által használt adatainak nagy részét tárolja egy SQL alapú adatbázis rendszerben. A ***Gibbig***nek ezen rendszer felépítését felhasználva kell tárolnia saját adatbázisában az adatokat. Az alábbiakban ezen adatok struktúrája és az egyértelmű azonosításhoz szükséges egyedi kulcsok leírása található meg.

## Partner

|  |  |
| --- | --- |
| **Adat** | **Leírás** |
| Név | Max. 100 karakter hosszú tetszőleges szöveg |
| ***Belenus liszensz***kulcs | 13 karakter hosszú szöveg |

**Egyedi azonosító**: ***Belenus liszensz***kulcs

Opcionális adatok: Cím, elérhetőség, nyitva tartás stb.

## Bérlettípus / kampány

|  |  |
| --- | --- |
| **Adat** | **Leírás** |
| UID | Nem negatív egész szám |
| Név | Max. 100 karakter hosszú tetszőleges szöveg |
| ***Egység***ek száma | Nem negatív egész szám |
| ***Egység***hez tartozó idő | Egész szám, mértékegység: perc |
| ***Partner*** azonosító | ***Gibbig*** rendszeren belüli adatkezeléshez szükséges |

**Egyedi azonosító**: UID

## Bérlet / kampányfüzet

|  |  |
| --- | --- |
| **Adat** | **Leírás** |
| Vonalkód | Max. 15 karakter hosszúságú karaktersorozat |
| Érvényesség kezdete | Dátum |
| Érvényesség lejárata | Dátum |
| ***Egység***ek száma | Nem negatív egész szám |
| Vendég azonosító | ***Gibbig*** rendszeren belüli adatkezeléshez szükséges |
| ***Partner*** azonosító | ***Gibbig*** rendszeren belüli adatkezeléshez szükséges |

**Egyedi azonosító**: Vonalkód

## Bérletegység

|  |  |
| --- | --- |
| **Adat** | **Leírás** |
| UID | Nem negatív egész szám |
| Érvényesség kezdete | Dátum |
| Érvényesség lejárata | Dátum |
| Használat dátuma | Dátum |
| ***Egység***hez tartozó idő | Egész szám, mértékegység: perc |
| Bérlet azonosító | ***Gibbig*** rendszeren belüli adatkezeléshez szükséges |

**Egyedi azonosító**: ***Belenus liszensz***kulcs