**Szoftver Átruházási Szerződés**

amely létrejött egyrészről

**Bikfalvi Tamás** (*Budapest, 1142 Dorozsmai u. 43/a*) mint szerző és tulajdonos, (továbbiakban ***szerző***),

másrészről

a FOX CONSULTING Tanácsadó, Kereskedelmi és Szolgáltató Korlátolt Felelősségű Társaság (*Cg.: 01-09-869033; székhely: 1139 Budapest, Rozsnyai utca 11.; képviseli: Klein Péter Miklós önállóan*), mint felhasználó (*a továbbiakban:* ***felhasználó*** *valamint* ***szerző*** *és* ***felhasználó*** *továbbiakban:* ***Felek***)

között az alábbi helyen és időben az alábbi tartalommal:

***Felek*** rögzítik, hogy ***szerző*** kifejezetten a ***felhasználó*** számára fejlesztette ki az átruházás tárgyát képező „Szolárium Vezérlő Alkalmazás” szoftvert (*továbbiakban* ***vezérlő alkalmazás***), mely a ***felhasználó*** által értékesített szolárium berendezések üzemeltetéséhez szükséges.

***Szerző*** kijelenti és szavatolja, hogy a Szoftverrel korlátozás nélkül, szabadon rendelkezik, a Szoftvert nem terheli senki javára semmilyen jogcímen olyan jog (pl. harmadik személy szerzői joga, harmadik személy részére megelőzően biztosított felhasználói jog, vételi jog, zálogjog, végrehajtási jog, stb.), mely a ***felhasználó*** korlátozásmentes tulajdonszerzését, birtoklását és a Szoftver üzemeltetését gátolná.

***Szerző*** a Szoftver per-, teher-, és igénymentességéért szavatosságot vállal, így ***felhasználó*** a Szoftvert – az átdolgozás jogának kivételével – korlátozás nélkül szerzi meg.

***Szerző*** jelen szerződés aláírásával átruházza a ***vezérlő alkalmazás*** tulajdonjogát, és kizárólagos használati jogát ***felhasználóra***.

Jelen adásvételi szerződés alapján ***felhasználó*** a birtokba vett ***vezérlő alkalmazás*** felett kizárólagos, végleges, és területileg korlátlan tulajdoni és felhasználási jogot szerez meg, mely alapján ***szerző*** harmadik személynek nem adhat engedélyt a ***vezérlő alkalmazás*** használatára, továbbá maga sem használhatja azt.

***Felek*** kifejezetten abban állapodnak meg, hogy vevő jogosult a ***vezérlő alkalmazás*** kizárólagos vagy nem kizárólagos tulajdoni és felhasználási jogát ***szerző*** hozzájárulása nélkül harmadik személyre átruházni.

A jelen szerződésben nem vagy nem kellően szabályozott kérdésekben a Polgári Törvénykönyv és a szerzői jogról szóló 1999. évi LXXVI. törvény vonatkozó rendelkezései irányadók.

Felek a jelen szerződést, annak elolvasása és közös értelmezése után, mint akaratukkal mindenben megegyezőt, jóváhagyólag aláírták.

Budapest, 2008 január 15.

|  |  |
| --- | --- |
| Bikfalvi Tamás  Szerző | FOX CONSULTING Kft.  Klein Péter Miklós  Felhasználó |